Når man eier leilighet i Spania tilkommer det en del kostnader: Felleskostnader: De fleste urbanisasjoner har felleskostnader som ofte inkluderer stell av fellesarealer, 24/7 sikkerhet, oppvarming av basseng etc. Kostnadene er avhengig av hvor mye fasiliteter urbanisasjonen har og antall leiligheter som skal dele på kostnadene. Strøm: Strømmen er en del dyrere i Spania enn i Norge. Kostnadene på strøm varierer ut fra forbruket man har på strømmen. Alarm: Det kan være lurt å ha alarm, dette koster rundt 50 EUR pr mnd. Forsikring: Man må ha forsikring, man kan velge om man ønsker å ha dette i spansk eller norsk selskap. Norske selskaper tar noe mer pr mnd, men til gjengjeld er det enklere å forholde seg til et norsk selskap dersom det skjer noe. Internett: De fleste som kjøper leilighet i Spania ønsker å ha internett, i Spania får man bra internett fra ca 20 EUR pr mnd. Bindingstiden på avtaler kan være lengre enn 12 mnder som man er vant til i Norge. TV: Prisen på dette kommer ann på om man ønsker internasjonale kanaler eller om man ønsker norske kanaler. Ønsker man kun norske kanaler så kan de fleste bruke abonnementene de har hjemme i dag ved å ta med seg en apple tv-boks å streame via sitt norske abonnement. Formuesskatt: Dette er en skatt man må betale i de fleste regionene i Spania. Det er også regioner som ikke har dette. Satsene varierer fra region til region. Modelo 210: Skatt for ikke-residente i Spania. Her betaler man en sum pr dag man ikke har leid ut leiligheten til andre Advokatkostnader: Dersom man har leilighet i Spania og ikke ønsker å gjøre papirarbeid selv så velger de fleste å bruke advokat til å levere blant annet Modelo 210.